《白莲花》
宋代·释善月

天开地闢讵云赊，异草灵苗特一家。
不有冈头三女粲，争敷处子六郎花。
英雄有种凛生气，白玉微根不受瑕。
他时若补芬陀传，端与优昙定等差。

作者简介：释善月（一一四九～一二四一），字光远，号柏庭，俗姓方，定海（今浙江宁波东北）人。于正觉寺出蒙，年十五具戒。往依南湖草庵禅师。历住东湖辩利，慈溪宝严、月波、上竺。理宗端平三年（一二三六）请老归东庵。淳祐元年卒，年九十三。《延祐四明志》卷一六，《佛祖统纪》卷一八、《补续高僧传》卷三有传。